Võru FC Helios
Võru FC Helios on 2010. aastal loodud Eesti jalgpalliklubi, mis tegutseb Võrus ja mängib Eesti meistrivõistlustel II liigas. Eesti meistrivõistlustel debüteeris Võru FC Helios 2014. aastal ja mängis esimesed kolm hooaega IV liigas. 2016. aasta lõpul ühines Võru FC Heliosega Võru JK, kelle II liiga koha Helios endale sai. 2017. aastal sai Võru FC Helios II liiga ida-põhjapiirkonnas kolmanda koha ja tõusis Esiliiga B-sse, kus mängis kolmel hooajal aastatel 2018–2020. 2024. aastal mängib Võru FC Helios II liiga ida-põhjapiirkonnas.